ગોવિંદભાઇ પટેલ સાડા ત્રણ દાયકા કરતા વધુ સમયથી ફિલ્મ નિર્માણ ક્ષેત્રે સંકળાયેલા હતા. મૂળ કેશોદના વતની ગોવિંદભાઇ પટેલ શરૂઆતમાં ટોકિઝ સંચાલક હતા. ત્યારબાદ તેમણે 1980ના અરસામાં જીએન ફિલ્મ્સના બેનર હેઠળ ગુજરાતી ફિલ્મ નિર્માણ ક્ષેત્રે ઝંપલાવ્યું હતું. 1982-83માં 'ઢોલા મારૂ' તેમની પ્રથમ સુપરહીટ ફિલ્મ રહી હતી. ત્યારબાદ અનેક ફિલ્મો આપી હતી. ગુજરાતની ઓલ ટાઇમ સુપર હિટ ફિલ્મ ‘દેશ રે જોયા દાદા પરદેશ જોયા’ દુનિયાભરના ગુજરાતીઓ એ વખાણી હતી.